cyanic-selkie/wikianc huggingface dataset:
Gabriel Mbilingi
Erkebiskop av Lubango
Fra 2009 til 2015 var han president for bispekonferansen for Angola og São Tomé (CEAST) og fra 2013 til 2019 president for Symposiet for bispekonferansene i Afrika og Madagaskar.
Episkopalgenealogi
Hans episkopalgenealogi er:
Simon Steinshamn
Simon Nebijo Karlsen Steinshamn (født 18. mars 1999) er en norsk friidrettsutøver, som representerer IL i BUL. Han konkurrerer i mellom- og langdistanseløp, samt terrengløp og gateløp. Han kom på niendeplass på 5000 meter under NM i friidrett 2020, og har laggull for junior fra Nordisk mesterskap i terrengløp 2018.
Han har tidligere også drevet med skiskyting og fotball.
Sesongen 2016
Steinshamn deltok i Ungdomsmesterskapet i friidrett innendørs 2016, og kom der på andreplass på 1500 meter og sjuendeplass på 800 meter. I juli løp han Atlanterhavsløpet, et 12,5 km langt gateløp over Atlanterhavsveien, og kom der på andreplass bak Robin Holden.
Han kom på 14.-plass på 5000 meter i U20-klassen under Junior-NM i friidrett 2016, og løp der under 16 minutter for første gang. Han kom på tredjeplass på 3000 meter og 14.-plass på 800 meter under Ungdomsmesterskapet i friidrett 2016, i G17-klassen. I oktober deltok han i NM i terrengløp 2016, og fikk der bronse i G17-klassen.
Sesongen 2017
Utendørs vant han 3000 meter i seniorklassen under Veidekkelekene, og kom på sjuendeplass på 1500 meter. I august deltok han i Junior-NM i friidrett 2017, der han kom på sjuendeplass på 5000 meter og tiendeplass på 1500 meter i U20-klassen. Han deltok også i Ungdomsmesterskapet i friidrett 2017, der han kom på sjuendeplass på 3000 meter i G18/19-klassen. Under NM i terrengløp 2017 kom han på sjuendeplass i juniorklassen i kort løype april, og han kom på femteplass lang løype i oktober.
Sesongen 2018
I terrengløp kom han på fjerdeplass i juniorklassen under NM i terrengløp 2018 kort løype i april, og han kom på andreplass i lang løype i oktober. I november deltok han i juniorklassen under Nordisk mesterskap i terrengløp 2018, og kom der på niendeplass individuelt, og Norge vant lagkonkurransen. Han ble også tatt ut til å delta i EM i terrengløp 2018 i Nederland, der han kom på 74.-plass i U20-klassen individuelt, og fikk gull i lagkonkurransen sammen med Jakob Ingebrigtsen, Simen Halle Haugen, Håkon Stavik og Jonatan Vedvik.
Sesongen 2019
Han deltok i Junior-NM i friidrett 2019, og kom der på femteplass på 5000 meter i U23-klassen.
Under NM i terrengløp 2019, lang løype, kom han på 21.-plass i seniorklassen. Han kom på 31.-plass i Hytteplanmila 2019, med tiden 30:31.
Sesongen 2020
Steinshamn deltok i U23-klassen under Junior-NM i friidrett 2020, og kom der på fjerdeplass på 1500 meter. Han kom på niendeplass på 5000 meter under NM i friidrett 2020, og kom på 13.-plass under Hytteplanmila 2020.
Referanser
<References />
Stef Vandeweyer
Stef Vandeweyer (født 6. august 1999) er en belgisk snøbrettkjører.
Han representerte Belgia under Vinter-OL 2018 i Pyeongchang, hvor han ble utslått i kvalifiseringen i slopestyle.
Hit points
Hit points (HP), eller helsepoeng, er et begrep ofte brukt i video- og brettspill. Det kan også bli nevnt på norsk som «liv» eller sjeldnere «helse».
Historie
Begrepet «hit points» ble først brukt av Dungeons & Dragons-medskaper Dave Arneson. Mens han og Gary Gygax utviklet rollespillet Dungeons & Dragons, basert på Gygax' tidligere spill Chainmail, følte Arneson at det var mer interessant for spillere å styre små grupper i motsetning til en stor hær. Dette tillot dem også å handle ut de individuelle gruppemedlemmenes roller. Derimot hadde fremgangsmåten en ulempe: ifølge reglene til Chainmail skulle spillerne rulle terning i løpet av hver kamp, og resultatet av terningkastet bestemte da om spillerkarakteren drepte sin fiende eller døde. Siden spillere ikke ville miste karakterene de hadde blitt kjent med, skapte Arneson et «hit point»-system basert på lignende spilldesign som ble brukt i krigsspillene Don't Give Up the Ship og Ironclads. Ifølge dette systemet skulle hver karakter ha en definert mengde «hit points», som minsker med hver gang de blir truffet. Dette tillater karakteren å overleve flere slag fra fiender.
Generelt
Helsepoeng er brukt i nesten alle moderne spillsjangere. Dette inkluderer blant annet RPG (rollespill), actionspill, eventyrspill, plattformspill, og andre spill hvor spilleren kontrollerer karakterer. Det er mindre brukt i brettspill, men kan bli sett i Dungeons & Dragons, Epic Spell Wars of the Battle Wizards: Duel at Mt. Skullzfyre og Pokémon-kort.
I noen videospill, som Minecraft og spill fra The Legend of Zelda-serien, er helsepoeng visuelt formidlet ved bruk av stiliserte hjerter, mens i andre videospill kan man se en lang linje som symboliserer hvor mye liv du har. Det finnes også alternative grafikker for å vise hvor mye helse spillerkarakteren har, som med en sol, elektrokardiogram eller undertøy. Det kan også forekomme brukergrensesnitt med tall, med eller uten ekstra grafikk.
I de aller fleste tilfeller vil spillerkarakteren dø om man går tom for helsepoeng, og man vil få en «game over». Det er vanlig å ha passiv helbredelse over tid, og i flere spill kan man drikke en trylledrikk eller bruke et førstehjelpsskrin for å helbrede seg selv. Flere steder og gjenstander i spill (som førstehjelpsskrin og trylledrikker) brukte tidligere et rødt kors som symbol for helse, men flere spill (som Prison Architect og Stardew Valley) har måtte endret dette på grunn av Genèvekonvensjonene, da det ble sett på som ugyldig bruk av Røde Kors sitt symbol.
I noen omstendigheter blir forkortelsen «HP» brukt for «Health Points». Det er synonymt med «Hit Points».
Abzac (Gironde)
Abzac er en kommune i departementet Gironde i regionen Nouvelle-Aquitaine.
Befolkningsutvikling
Referens:INSEE
Hard Rocx
Hard Rocx AS er en norsk produktutviklingsbedrift og markedsfører av det egne sykkelmerket Hard Rocx. Selskapet ble etablert i 1992. Syklene spesifiseres av produktutviklere i Asker i Akershus, mens rammene produseres og sammenstilles med komponenter til komplette sykler i Asia, før de leveres norske forhandlere og sluttbrukere. Merket har de senere år blitt populært i bruk ved terrengsykling og da særlig blant deltagere på grussykkelritt som Birkebeinerrittet.
Chen Xiuke
Chen Xiuke (født 31. desember 1976 i Dongfang på Hainan i Folkerepublikken Kina) er en kinesisk seiler som konkurrerer i seilklassen tornado. Han representerte Kina under Sommer-OL 2008 der han ble nummer 14.
Hard Rocx
Fra 2016 er Hard Rocx en del av Brav Norway-konsernet.
Notes on a Scandal
Notes on a Scandal er en britisk dramafilm fra 2006, tilpasset fra en roman med samme navn av Zoë Heller fra 2003. Manus ble skrevet av Patrick Marber, og filmen ble regissert av Richard Eyre. Musikken ble komponert av Philip Glass. Filmen ble nominert til fire Oscar-priser – for beste kvinnelige skuespiller, beste kvinnelige birolle, beste tilrettelagte manus og beste originalmusikk.
Handling
Barbara Covett (Judi Dench) er en historie-lærer ved en videregående skole i London. Hun er en ugift kvinne som nærmer seg pensjonsalderen, og hennes eneste venner er dagboken og katten sin. En ny kunst-lærer, Sheba Hart (Cate Blanchett), blir ansatt ved skolen, og Barbara oppdager at Sheba har et seksuelt forhold med en femten år gammel student, Steven Connolly (Andrew Simpson), og hun konfronterer Sheba om dette. Sheba ber henne la være å fortelle noen om dette. Barbara sier at hun ikke har noen intensjoner om å informere noen om forholdet deres, men hun sier at Sheba må avbryte det umiddelbart. Sheba avslutter ikke forholdet med en gang, og Barbara håner henne, noe som fører til at Sheba forteller Steven at forholdet deres er over.
Barbara har en gammel katt som må avlives, og hun vil at Sheba skal bli med henne til dyrlegen for støtte. Sheba har ikke tid fordi hun skal være med ektemannen og sønnen sin til en konsert. Barbara blir rasende, og avslører hemmeligheten hennes til en mannlig lærer. Når saken blir offentlig kjent mister både Barbara og Sheba jobbene sine, fordi Barbara visste om saken uten å fortelle det til noen. Sheba blir kastet ut hjemmefra av ektemannen, Richard. Hun flytter inn hos Barbara, noe som er nøyaktig det Barbara ønsket seg. Sheba aner ikke at Barbara er grunnen til at hun ble avslørt og mistet jobben. Hun tror at saken ble kjent fordi Steven tilsto til moren sin eller fortalte det til noen andre. Men Sheba finner Barbaras dagbok, og hun leser at det var Barbara som lekket hele historien.
Når Barbara kommer tilbake fra en handletur, blir hun konfrontert av en rasende Sheba, som slår henne i ansiktet. Barbara sier at hun gjorde Sheba en stor tjeneste ved å få henne ut av et håpløst ekteskap. De to fortsetter å krangle og slåss med hverandre. Sheba hevder at Barbara egentlig aldri likte henne, men bare manipulert henne for sine egne personlige behov. Sheba løper ut av huset med Barbara sin dagbok i hånden, og det er flere journalister og fotografer som befinner seg utenfor. Sheba blir fullstendig omringet av journalister og TV-kameraer, og Barbara redder henne inn i huset igjen.
Sheba forteller at hun innledet et vennskap med Barbara fordi hun likte henne og at de kanskje kunne ha blitt venninner. Barbara sier at hun trenger mer enn en venn. Sheba forlater Barbara, og legger fra seg dagboken hennes på et bord før hun går. Sheba returnerer til familien. Richard og Sheba ser hverandre inn i øynene i stillhet i flere sekunder, før Richard slipper henne inn. Sheba blir senere dømt til 10 måneder i fengsel. I den siste cenen, møter Barbara en annen yngre kvinne som leser i en avis om Sheba-saken. Barbara nevner at hun kjente Sheba, men hun antyder at de knapt kjente hverandre. Barbara introduserer seg selv, og inviterer kvinnen til en konsert, og paret fortsetter å snakke sammen.
Tilde
Tilde ( ~ ) er et diakritisk tegn som har mange bruksområder. Navnet på tegnet kommer fra spansk og har sin opprinnelse fra det latinske ordet titulus som betyr en tittel eller overskrift.
På spansk benyttes tilde for å angi at n som tegnet er plassert over, skal leses med palatalisering. På portugisisk angir tegnet at bokstaven skal uttales nasalt.
Eksempler
Ã ã Ñ ñ  Õ õ
Mapper og URL-er
I en URL, brukes det som regel til å angi en personlig nettside på en Unix-basert server. For eksempel vil http://www.eksempel.com/~olanormann sannsynligvis være hjemmesiden til Ola Normann. Dette etterlikner hvordan Unix-shellet bruker tilde.
Avhengig av systemoppsettet, vil en adresse som http://www.eksempel.com/~olanormann muligens bli gjort om til http://www.eksempel.com/%7Eolanormann på grunn av tegnsett-kompatibilitet. Det er likevel den samme URL-en.
Programmering
I programmeringsspråket Perl brukes tilde som en del av regulæruttrykk:
Denne syntaksen er også vanlig i en hel del andre programmeringsspråk, som f.eks Ruby og PostgreSQL.
Tilden har også mange andre bruksområder i andre programmeringsspråk enn de ovennevnte.
I lua brukes også tilde for å se om noe ikke samsvarer.
Koding
ISO-8859-1-bokstavkodingen inkluderer bokstavene ã, ñ, õ og deres respektive store bokstaver. Flere bokstaver er tilgjengelige i Unicode.
Rowan Coultas
Rowan Coultas (født 21. juni 1997) er en britisk snøbrettkjører.
Han representerte Storbritannia under Vinter-OL 2018 i Pyeongchang, hvor han ble utslått i kvalifiseringen i slopestyle.
Vanilla Ice
Robert Matthew Van Winkle (født 31. oktober 1967 i Dallas, Texas) kjent under artistnavnet Vanilla Ice, er en amerikansk rapper, skuespiller, plateprodusent og programleder.
Han utga debutalbumet Hooked i 1989, via plateselskapet Ichiban Records, før han signerte med SBK Records og ga ut albumet på nytt under navnet To the Extreme i 1990. Albumet solgte til 10 x platinaplate i USA, gikk til topps på den amerikanske Billboard albumlisten, og lå 16 uker på den amerikanske albumlisten. Det var det raskest selgende hiphop-album gjennom tidene, og ble solgt i elleve millioner eksemplarer.
Singlen Ice Ice Baby fra debutalbumet var den første hiphop-singelen som gikk til topps på Billboard singellisten, i tillegg til lister i flere andre land. Singelen har blitt kreditert for å ha introdusert hiphop for det amerikanske, hvite mainstreampublikumet.
Etter å ha overlevd et selvmordsforsøk, endret han sin musikkstil og sitt levesett. Senere album ble ingen suksess og inntil 2009 har han ikke klart noen listeplasseringer. Han giftet seg i 1997 med Laura Giaritta og har to barn.
Torsken kirke
Torsken kirke er en korskirke fra 1784 i Senja kommune i Troms og Finnmark fylke. Kirken er i tømmer og har 100 plasser. I kirken befinner det seg flere gamle klenodier, blant annet et krusifiks som antakelig er lagd i Lübeck i 1550-årene og en av Norges eldste messehagler.
Det har sannsynligvis stått kirke på Torsken siden første halvdel av 1400-tallet, men det er sikre bevis for kirke der fra 1589. Utover 1600- og 1700-tallet var det tunge økonomiske tider for fiskerne i området, og kirkevedlikeholdet led som følge av dette. I 1770-årene ble det derfor bestemt å bygge en ny kirke. Mellom 1781 og 1784 plukket man derfor ned den gamle kirken og satte den opp igjen et stykke vekke. I prosessen bytten man ut de som var ødelagt.
I 1866 ble kirken bygget om. De gamle, lukkede kirkebenkene ble byttet ut og to votivskip og en døpefont ble solgt. Sannsynligvis ble kirken samtidig malt både innvendig og utvendig. Dette ble forsøkt reversert i 1967, da man malte kirken rød utvendig og tok frem tømmerveggene på innsiden. Man satte også opp lukkede benker inne i kirken.
Messehagler
I Torsken kirke finner man en av de eldste messehaglene som er bevart i Norge. Messehagelen er sannsynligvis fra rundt 1500 og stammer fra Braunschweig i Tyskland. Den er lagd av grønt brokadestoff med for av strie. Motivet er klart førreformatorisk, da det viser den kjente helgengruppen Anna selv tredje, altså Jesus, Jomfru Maria og Anna, Marias mor. Denne gruppen står ved foten av korset der Jesus henger. Messehagelen er i dårlig stand.
I tillegg har kirken en messehagel i rød plysj som ble gitt til kirken av sokneprest Urdahl i 1762.
Madonnafigur
Madonnafiguren i kirken er ikke original, men en kopi som ble laget av P.C Omtvedt i 1977 etter en original fra tidlig 1400-tall. Originalen står nå (1984) i Universitetet i Oslos oldsakssamling og er lagd av eik. Madonnafiguren viser Maria med Jesus, der Jesus holder en bok på fanget. Ved føttene til Maria sitter Josef, og man ser også en okse og et esel.
Krusifiks
På alteret er det et krusifiks fra 1500-tallet. Krusifikset er mest trolig lagd i Lübeck. Krusifikset ble funnet på kirkeloftet av biskop Eivind Berggrav da han var på bispevisitas i 1930-årene. Hvor lenge det hadde ligget der er uklart, men det stod ikke oppført i en inventarliste fra 1870. Krusifikset har plass for en relikvie, og det ble også funnet et relikvie på krusifikset. Dette var en beinsplint som lå i en blå tøypose. Da det ble funnet manglet krusifikset en arm, men et har senere blitt restaurert, og står nå over alteret i kirken.
Marcus Popp
Marcus Popp (født 23. september 1981) er en tysk volleyballspiller. Han representerte landet sitt under Sommer-OL 2012 i London, der laget hans røk ut i kvartfinalen.
Ulrika
Ulrika kan vise til
Zachary Levi
Zachary Levi Pugh (født 29. september 1980) er en amerikansk skuespiller
Karriere
Zachary Levi er kjent for sin rolle som Charles Irving «Chuck» Bartowski i NBC-serien Chuck. Han har også originalstemmen til Flynn Rider i Disney-filmen To på rømmen (2010), som var en stor suksess verden over.
I 2013 spiller han Fandral i Thor: The Dark World. Han overtok rollen etter Josh Dallas, som spilte den i originalen Thor (2011), men som ikke kunne gjenta rollen grunnet at han var opptatt med TV-serien Once Upon a Time. Ironisk nok var Levi aktuell for rollen også i Thor, men da var det han som måtte trekke seg på grunn av en TV-serie (i Levis tilfelle, Chuck).
Per Jonas Nordhagen
Per Jonas Nordhagen (født 30. oktober 1929 i Bergen) er en norsk kunsthistoriker kjent for sine studier av mosaikker og gamle trehus.
Han er sønn av Elisabeth Marie Myhre (1900–1979) og botanikk-professor Rolf Nordhagen (1894–1979), som igjen var sønn til kunstneren Johan Nordhagen. Per Jonas var gift med kunsthistoriker Signe Horn Fuglesang (1938–), dattera til Rolf Jørgen Fuglesang, er gift med Inger Karin (1946–).
Digamma
Digamma (Ϝ, ϝ) er en tidligere bokstav i det greske alfabetet. Digamma fikk navnet fordi den lignet to gamma tegn over hverandre. Den hadde lydverdi som engelsk «w». Digamma hadde konsonantisk verdi foran vokal, og den falt da bort. Det greske ordet for arbeid – ergon – lød opprinnelig «werkon», og dette er den etymologiske opprinnelsen til det norske ordet «verk».
Matías Schmitt
Matías Schmitt (født 3. juni 1991) er en argentinsk snøbrettkjører.
Han representerte Argentina under Vinter-OL 2018 i Pyeongchang, hvor han ble utslått i kvalifiseringen i slopestyle.
AB/CD
AB/CD er et svensk AC/DC hyllestband fra Sverige.
I motsetning til de fleste andre hyllestband har AB/CD originale tekster, ellers er musikken influert og kopiert fra AC/DC.
Luo Youjia
Luo Youjia (født 13. september 1977 i Dongfang på Hainan i Folkerepublikken Kina) er en kinesisk seiler som konkurrerer i seileklassen tornado. Han representerte Kina under Sommer-OL 2008 der han ble nummer 14.
Brannskip
Brannskip er betegnelsen på et fartøy som settes i brann for så å drive med vind og strøm ned på motstanderens krigsskip under et sjøslag. Hensikten med brannskip var å ødelegge fiendens fartøy, skape panikk og bryte opp formasjoner. Fartøy som ble brukt som brannskip var vanligvis gamle og utbrukte, eller billige fartøyer bygget kun for dette.
Brannskipet på 1800-tallet
De siste tradisjonelle brannskipene som fremdeles ble benyttet som et effektiv våpen mot flåtestyrker ble brukt av de greske opprørerne under den greske selvstendighetskrigen (1821–1829). I løpet av krigen ble 59 brannskip sendt mot de tyrkiske krigsskipene, og 39 klarte å treffe og ødelegge sine tiltenkte mål.
Den største eksperten i bruk av brannskip var den kjente kapteinen Konstantinos Kanaris (1793–1877), som med tilnavnet «Tyrkernes terror» rammet og senket flere krigsskip. Det meste kjente angrepet var om natten den 18. juni 1822 utenfor Khíos, da flaggskipet «Mansur el Liwa» på 80 kanoner ble satt i brann og ødelagt med et tap på over to tusen mann, inkludert admiral Kapudan Pasha Kara Ali, som hadde gjennomført den beryktede Khíosmassakren i forveien. Samme år klarte ikke Kanaris å ødelegge det neste flaggskipet under et sjøslag ved Tenedos i september, men rammet istedenfor viseadmiralens skip som deretter ble ødelagt.
Brannskip i Norden
Under de dansk-svenske krigene som pågikk i flere århundrer fram til 1814, var det et stort antall sjøslag mellom flåtene fra Danmark-Norge og Sverige. Men bruk av brannskip under sjøslagene ble sjelden kronet med suksess.
Det meste virkningsfulle angrepet med brannskip fant sted under slaget ved Öland den 1. juni 1676 under den skånske krigen (1675–1679). Det ble utført av kaptein Willem Willemsze med brannskipet «T´Hoen». Dette hollandske brannskipet rente inn i det svenske krigsskipet «Svärdet» og satte det i brann, i strid med ordre fra admiral Cornelius Tromp som kommanderte den allierte flåten fra Danmark og Nederlandene. Svenskene hadde allerede overgitt seg etter en hard strid, og som signal for dette strøket flagget. Tromp satt ut en båt som skulle hente den svenske admiral Uggla som krigsfange, men Willemsze gikk til angrep uten varsel. Etter at «Svärdet» var satt i brann, nektet Uggla å slukke brannene, og foretrakk å gå ned med storskipet. Bare 51 av besetningen på 670 mann overlevde. Willemsze ble tatt i arrest av Tromp som var helt fra seg over denne forbrytelsen.
Tsiyon Abebe
Tsiyon Abebe (født 17. august 2006) er en etiopisk friidrettsutøver som konkurrerer i mellomdistanseløp.
Idrettskarriere
Abebe deltok i Golden Spike i Ostrava i mai 2022, og kom der på 15.-plass på 1500 meter. Den 5. juni 2022 deltok hun på 3000 meter i Diamond League-løpet i Rabat i Marokko, og kom der på sjetteplass, 15 år gammel.
Hun deltok i U20-VM i friidrett 2022 i Colombia, og kom der på andreplass på 3000 meter, bak Betty Chelangat fra Kenya.
Alltingsvalget juni 1959
Alltingsvalget juni 1959 ble avholdt 28. juni 1959.
Huetar
Huetar var en viktig indiansk folkegruppe i Costa Rica som på midten av 1500-tallet holdt til i de sentrale delene av landet. De utgjorde den mektigste, mest folkerike og best organiserte nasjonen i Costa Rica da spanjolene ankom. På 1500-tallet besto området deres av en rekke cacique-dømmer som strakk seg fra stillehavskysten til den atlantiske delen av landet. De spanske krønikene forteller om et stort antall landsbyer og konger, deriblant Garabito, Pacaca og El Guarco. Kulturen deres var en del av det såkalte Mellomområdet, og karakteriseres hovedsakelig av steinartefakter, metater, skulpturer og seremonielle bord og altre.
Huetarenes språk, huetar, tilhørte den chibchanske språkfamilien og fungerte som lingua franca i området som i dag er Costa Rica. Språket døde ut på 1600-tallet etter kraftig undertrykkelse av spanjolene, men mange ord har overlevd i form av toponymer som Aserrí, Tucurrique, Curridabat, Turrialba og Barva.
Ei lita gruppe huetarer har overlevd fram til i dag. Denne består av om lag 1000 personer og holder hovedsakelig til i Quitirrisí indianerreservat, mellom kantonene Mora og Puriscal. Det er også et huetar-samfunn som holder til i Zapatón i Puriscal og enkelte spredte familier i fjella rundt Quepos. Selv om ingen av dagens huetarer snakker det opprinnelige språket, har de bevart mye av sin tradisjonelle tro, håndverk, matlagingskunst og medisiner.
Xian’an
Xian'an (kinesisk: 咸安区; pinyin: Xián'ān Qū) er et bydistrikt tilhørende det kinesiske bydistriktet Xianning i provinsen Hubei. Det har et areal på 1 502 km² og teller 547 408 innbyggere (2004).
Zoilo Saldombide
Zoilo Saldombide (født 18. mars 1902, død 4. desember 1981) var en uruguayansk fotballspiller som deltok i de olympiske leker 1924 i Paris.
Saldombide ble olympisk mester i fotball under OL 1924 i Paris. Han har også vunnet Copa América to ganger, 1924 og 1926. Han var også med på under VM 1930 i Montevideo men han spilte ikke noen kamper.
Hornindalsvatnet
Hornindalsvatnet er en innsjø i Stad og Volda kommuner. Med sin maksimale dybde på 514 m er den Europas dypeste innsjø. Største dyp er mellom Holmøyane og Navelsaker. Gjennomsnittlig dybde er 237 m. Innsjøens dypeste punkt er 462 m under havoverflaten ved målinger foretatt i 1931. Innsjøen har et volum på 12,06 km3 som er det fjerde største volumet i en norsk innsjø. Innsjøen har tilsig fra et nedbørsfelt på 378 km2 og ble regulert i 1964. Det er den største naturlige innsjøen på Vestlandet. Innsjøen har avløp til Nordfjorden gjennom Eidselva.
Geografi
Innsjøen er 24 kilometer lang og 3,3 kilometer på det bredeste. Med et gjennomsnittlig årlig avløp på 729 millioner m³ tar det teoretisk 16,5 år før alt vannet er skiftet ut (eldre kilder oppgir 40 år ). Vannet i innsjøen er helt klart og uten den grønnaktige fargen som i andre innsjøer i Nordfjord (for eksempel Oldevatnet) fordi det ikke har tilførsel av smeltevann fra isbreer. Mens andre innsjøer i Nordfjord har en sikt på 2 til 6 meter om sommeren, har Hornindalsvannet over 20 meter sikt.
Før siste istid gikk trolig fjorden til Grodås. På slutten av siste istid (yngre dryas) rykket isbreen frem og gikk trolig til Nordfjord til vestenden (utløpet) av innsjøen og bygget opp en stor breelveslette av grus (israndavsetninger) ved Nor omkring 15 meter over daværende havnivå (nå 55 meter). Mot det nåværende Nordfjordeid ble det avsatt tykke lag av leire under daværende havnivå. Amund Helland målte vannet til 486 meters dybde i 1870-årene. I 1931 ble innsjøen loddet til 514 meter fra dampbåten Dølen og det ble da konstatert at den er dypest i Europa. Fjellsidene rundt går stort sett bratt ned i vannet. Innsjøen ble sjelden helt islagt før i slutten av januar, og det skal ha forekommet at isen ble liggende til slutten av mai. Hornindalsvatnet er relativt næringsfattig.
Vannet har god fiskebestand, med røye, ørret, ål og laks. Laksen og ålen kommer opp fra Nordfjorden og videre opp Eidselva og opp i Hornindalsvatnet. Røya vandrer fra dypere lag av vannet og inn til sanddynene ved Grodås for å gyte. Ørreten går opp i Horndøla og andre mindre elver og bekker.
I senere tid har de fleste bostedene rundt vannet blitt knyttet opp mot et moderne renseanlegg, noe som gjør at den største kilden til urenheter i vannet nå kommer fra landbruket og fra nedbør.
Samferdsel
I 1880 kom den første dampbåten til Hornindalsvatnet. Dampbåten «Dølen» ble trukket med 100 hester og håndkraft fra fjorden ved Nordfjordeid. Arbeidet tok seks uker, og til sammen 600 mann deltok i arbeidet. Dølen ble i 1916 kappet i to og forlenget med et par meter for å håndtere den økende trafikken. «Dølen» ble bygget i 1868 og hadde gått en tid på Sørlandet. Båten hadde omkring 15 anløpssteder rundt innsjøen. «Dølen» gikk i rute til 1952, da ble «Honndølen» satt inn og den tjente til 1974. Nordfjordeid ligger på eidet mellom fjorden og innsjøen. Grodås ligger ved innsjøens innerste ende der den egentlige Hornindalen munner ut. I 1997 ble en ny Dølen tatt i bruk til charterturer på innsjøen.
E39 og riksvei 15 går i felles trase langs sørsiden av innsjøen, E39 går også rundt østenden i felles trase med fylkesvei 60. På nordsiden går fylkesvei 664 til Otterdal, flere kilometer av denne veien ble vasket bort under orkanen Dagmar i 2011. Vegen til Otterdal ble opprinnelig anlagt i 1964-1965 samtidig med vegen til Navelsaker. Masse fra driving i av Kjøshammartunnelen (1967-1969) ble brukt til å lage veifylling over Kjøspollen for nåværende E39/fylkesvei 60.
Itambé (Bahia)
Itambé er en kommune i delstaten Bahia i nordøstregionen av Brasil.
Hornindalsvatnet
Samferdsel
På 1970-tallet ble Kjøsapollen i østenden av Hornindalsvatnet stengt av etter bygging av Kjøs Bru. Bare en liten passasje midt på brua knytter pollen sammen med resten av innsjøen. Dette har gjort at Kjøsapollen er begynt å gro til. Fyllingen over sundet mellom pollen og innsjøen er 120 meter lang og åpningen mellom pollen og innsjøen er 8x2 meter. På grunn av svingninger i vannstanden i Hornindalsvatnet strømmer det 20 % av tiden vann inn i pollen fra innsjøen, dette kan skyldes egensvingninger i Hornindalsvatnet med om lag 1 time bølgeperiode. Pollen er 1600 meter lang med største dybde 28 meter, under broen er det om lag 2 meter dypt. Innenfor veifyllingen har det til dels vært dårlig vannkvalitet med mye fosfor noe som trolig skyldes tilførsel av næringssalter.
Hornindalsvatnet maraton blir årlig arrangert i slutten av juli.
Kelly Clark
Kelly Clark (født 26. juli 1983 i Newport, Rhode Island) er en amerikansk snøbrettkjører som konkurrerer i øvelsen halfpipe. Hun blei født i West Dover i Vermont. Hun har stått på snøbrett siden hun var åtte år gammel og begynte å konkurrere i 1999. Hun blei medlem av det amerikanske laget i 2000 og vant seinere et gull i vinter-OL 2002.
Hun har blitt nummer tre i Swatch TTR-turneringa 2008 (Ticket to Ride World Snowboard Tour). I 2008/2009 blei hun nummer 1 i samme turnering som sist år.
Urgresk
Urgresk er det antatt siste felles stamspråk for alle kjente varianter av gresk, inkludert mykensk gresk, klassiske greske dialekter som attisk-jonisk, dorisk og arkadisk-kypriotisk gresk, og til sist koiné («fellesspråk»), bysantinsk gresk (middelaldergresk), og moderne gresk (nygresk). En del lingvister inkluderer også det fragmentariske antikke makedonske språket, enten det nedstammer fra et tidligere «urgresk» språk, eller per definisjon må inkluderes blant etterkommerne av urgresk som et gresk språk og/eller en gresk dialekt.
Urgresk vil ha blitt snakket på slutten av 2000-tallet f.Kr., hovedsakelig på Balkan. Foreningen av urgresk vil ha blitt avsluttet som greske emigranter som snakket forløperen til mykensk språk og ankom den greske halvøya enten en gang rundt 2000-tallet f.Kr. eller senest ut på 1600-tallet f.Kr.
Utviklingen av urgresk må bli betraktet på bakgrunnen av den tidlige paleobalkanske språkbunt som gjør det vanskelig å skissere nøyaktige grenser mellom de enkelte språk. De karakteristiske greske representasjonene av ordinnledende laryngaler ved protesiske vokaler som er delt med armensk språk, som også deler andre fonologiske og morfologiske særegenheter med gresk. Det nære slektskapet mellom gresk og armensk kaster lys på det parafyletiske vesen i kentumspråket (den del av de indoeuropeiske språkene som ble skilt ut ved delingen av satemspråkene).
Nære likheter mellom gammelgresk og vedisk sanskrit antyder at både urgresk og urindiskiranske språk var fortsatt ganske likt til enten urindoeuropeisk (som ville ha plassert sistnevnte en gang på slutten av 3000-tallet f.Kr.) eller et post-indoeuropeisk greskarisk urspråk. Sistnevnte hypotetiske språkgrein har i dag liten støtte blant lingvister ettersom både geografisk og temporal spredning av gresk og indoiransk passer godt med kurgan-hypotesen for urindoeuropeisk språk.
Måns Hedberg
Måns Hedberg (født 14. desember 1993) er en svensk snøbrettkjører.
Itambé
Itambé kan vise til:
Måns Hedberg
Han representerte Sverige under Vinter-OL 2018 i Pyeongchang, hvor han ble utslått i kvalifiseringen i slopestyle.
Jødehat (andre betydninger)
Jødehat kan sikte til:
Chilotomus
Chilotomus er en slekt av løpebiller.
Borettslagsleilighet
En borettslagsleilighet (eller borettslagsbolig) er en bolig som tilhører et borettslag og som disponeres av en person som er andelseier i borettslaget - derfor kalles det også gjerne en andelsleilighet eller andelsbolig. En borettslagsbolig kan være ulike typer bolig, f.eks. en leilighet, enebolig, rekkehus, tomannsbolig eller fritidsbolig. Se mer utførlig i artikkelen borettslag.
Chilotomus
Utseende
Middelsstore (10-20 millimeter), avlange, halvblanke, svarte løpebiller, kan ha litt fiolett metallglans. Hodet og kjevene (mandiblene) er ganske store. Pronotum er rundet (nærmest ovalt), kraftig innsnevret ved roten. Dekkvingene er jevnbrede med fine punktstriper.
Levevis
Mange av markløperne er generalister som kan finnes i mange ulike miljøer, først og fremst på bakken. Disse artene kan klatre opp og spise på blomster.
Utbredelse
Slekten er utbredt i Sentral-Asia.
Li Xiaoni
Li Xiaoni (født 10. mai 1986 i Qingdao) er en kinesisk seiler som konkurrerer i seileklassen yngling. Hun representerte Kina under Sommer-OL 2008 der hun ble nummer 9.
Wessex
Fra omkring 829 tok Wessex over for Mercia som det dominerende angelsaksiske riket. Under Alfred av Wessex (Alfred den store, død 899) kom riket til å være det eneste som klarte å gjøre kraftfull motstand mot danskene, særlig ved det befestningssystem som nevnes i Burghal Hidage. Under ham og hans ettertredere ble vikingenes områder erobret, og slik ble England forenet.
I 927 sluttet Athelstan av England å bruke tittelen konge av Wessex, og det ble i stedet utnevnt en jarl.
Kongenavnene
Det gamle kongehuset i Wessex brukte bare personnavn som begynte med bokstaven C. Den eldste kjente kongen er Cerdic, som døde i 551, fulgt av Cynric, Ceawlin, Ceolric, Ceolwulf og Cynegisl, som regjerte fra 611 til 641 og hadde datteren Cyneberga og sønnene Cwichelm, Coenwealh og Centwine. Dette fortsatte til 802, da en ny slekt kom på tronen. De hadde tvert om navn som begynte på vokal: Ecgbeort, Æthelwulf, Æthelbeald, Æthelbeorth, avsluttet med Eadweard (= Edvard bekjenneren). Denne skikken deltes av Uppsala-kongene, som alle hadde navn som startet med vokal: Erik, Olav, Anund og Emund.
Jarlen av Wessex
Ulikt flere andre angelsaksiske kongedømmer, er Wessex ikke bevart som et administrativt område i dagens England. Etter at den siste jarlen i middelalderen, Harald Godwinson, døde i slaget ved Hastings, ble ikke tittelen brukt før i 1999, da prins Edward ble utnevnt til jarl av Wessex og viscount Severn, i forbindelse med at han giftet seg med Sophie Rhys-Jones.
Fairchild PT-19
Fairchild PT-19 (utviklet fra Fairchild M-62) var et enmotors treningsfly for grunnopplæring av flyelever. Det var utviklet av Fairchild Aircraft, men ble bygget på lisens av flere produsenter.
Utvikling
I 1939 forventet US Army Air Corps et storinnrykk av nye flyelever, og var på utkikk etter et skolefly. Fairchild Aircraft hadde utviklet et lavvinget monoplan med fast understell og halehjul med produksjonsbetegnelsen M-62.
Dette flyet fløy første gang i mai 1939, og deltok snart i en anbudsrunde med 17 andre treningsfly. Fairchild vant anbudet, og allerede i september ble kontrakt undertegnet med hæren. Flyet fikk betegnelsen PT-19 (Primary Trainer). Det første produksjonspartiet besto av 275 fly. Motoren var en 175-hesters Ranger L-440-1. Innen 1941 hadde man kommet i gang med masseproduksjon, og produksjonenslinjen ble utvidet til Aeronca og St. Louis Aircraft Corporation. Senere ble flytypen produsert også ved Howard Aircraft Corporation i USA og Fleet Aircraft Corporation i Canada. Det ble også bygget fly på lisens i Brasil.
En variant, PT-19B, var utstyrt for instrumenttrening i form av et sammenleggbart deksel i den fremre førerkabin.
Da det oppsto mangel på motorer, ble PT-23 introdusert. Den var identisk med PT-19 unntatt motoren; den var utstyrt med en 220-hesters Continental R-670. 869 fly av denne typen ble produsert. Også her kom det en instrumenttreningsversjon, hvorav 256 fly ble levert.
Den siste versjonen av M-62 var PT-26. Den benyttet en L-440-7-motor.
Navnet Cornell oppsto da PT-26 ble valgt som primærtreningsfly i Commonwealth Joint Air Training Plan. Det var tre Cornellvarianter:
I tjeneste
Sammenlignet med de tidligere biplan-treningsflyene, var PT-19 et avansert fly. Det hadde høyere hastighet, og en vingebelastning som lignet de kampfly elevene trente for å kunne bruke, og dermed flykarakteristikk som krevde mer presisjon. Det var billig, enkelt å vedlikeholde og praktisk talt lytefritt.
Likevel begynte det i 1943 å oppstå holdbarhetsproblemer med finérvingene på PT-19 og PT-23. Når vingene ble utsatt for vær og vind, oppsto det treråte, samt at lagene i finérplatene i vingene skilte seg. Det ble innført at alle fremtidige treningsfly skulle ha vinger i helmetall. Tusenvis av fly i M-62-serien ble tatt i bruk i USAs og Storbritannias treningsprogram, og tjente sine land både under krigen og lenge etter. Et stort antall er fortsatt i bruk på verdensbasis.
Norske forhold
I juni 1940 var løytnant Birger Fredrik Motzfeldt i Hærens flyvåpen i USA for å skaffe fly. Selv om Norge hadde kapitulert, trengtes fly til den flyskole Motzfeldt hadde vært med på å planlegge i Canada, Little Norway. 25. juni var han ved Fairchild-fabrikken i Virginia, der han testfløy en M-62. I løpet av en ettermiddag var kontrakt tegnet på seks fly. I august ble det inngått kontrakt om fire fly til, og i november ytterligere fire. Leveringen til den norske flygerskolen i Toronto begynte i august. Snart var 36 PT-19 på plass ved Little Norway. De første var levert med åpen førerkabin, men tilleggsutstyr ble innkjøpt slik at alle etter hvert hadde lukket førerkabin. Også blindflygingsutstyr ble innkjøpt og montert i de fly som ikke ble levert med det.
Det står to Fairchild Cornell utstilt på Forsvarets flysamling på Gardermoen. 103 er fra den første ordren inngått sommeren 1940. Det var i bruk frem til 1956. 205 kommer fra Fleet-fabrikken i Canada. Det var i bruk i Forsvaret frem til 1947, da det ble solgt privat. Har siden vært innom Sogn Yrkesskole, og har også stått utstilt på Forsvarsmuseet på Akershus festning.
Varianter med spesifikasjoner
I tillegg, instrumentversjonene:
Valentin Hristov
Valentin Hristov (født 30. mars 1994) er en aserbajdsjansk vektløfter, som konkurrerer i 56 kg. Han representerte landet sitt under Sommer-OL 2012 i London, der han tok bronse.
EM i friidrett innendørs 2023 – 60 meter hekk kvinner
60 meter hekk for kvinner under EM i friidrett innendørs 2023 ble arrangert 4. mars 2023 kl 10:35 (forsøksheat), 5. mars 2023 kl 10:55 (semifinale) og 5. mars 2023 kl 20:55 (finale) lokal tid.
Forsøksheat
Kvalifisering: De 3 første i hvert heat (Q) og de 4 raskeste ellers (q) gikk videre til semifinalene.
Semifinaler
Kvalifikasjon: De fire i hvert heat (Q) gikk videre til finalen.
Finale
Resultatene var som følger:
Storheia (hoppbakke)
Hoppanlegget ble bygd i 1935 i samarbeid mellom arbeideridrettslagene Kristiansand Arbeider Idrettslag (som i 1937 slo seg sammen med Lund Idretts Forening til AIK Lund) og Fagen 32. AIK Lund slet med stor gjeld, og vinteren 1940 overtok antakelig Fagen 32 hele eiendomsretten til hoppbakken i Storheia. I 1948 arrangerte Fagen 32 og Oddersjaa et nasjonalt OL-uttakningsrenn i Storheia, det til da største rennet i bakken, med 12 000 tilskuere. Ernst Knudsen satte bakkerekord med 67,5 meter. I 1963 ble bakken utvidet til 70-metersbakke, og samme år forbedret Toralf Engan bakkerekorden til 71,5 meter. Midt på 1960-tallet hadde Storheia renn i den norske hoppuka. Junior-NM gikk i Storheia i 1967.
Markus Steuerwald
Markus Steuerwald (født 7. mars 1989) er en tysk volleyballspiller. Han representerte landet sitt under Sommer-OL 2012 i London, der laget hans røk ut i kvartfinalen.
EM i friidrett innendørs 2023 – 60 meter hekk kvinner
Referanser
<References />
Huarong (Ezhou)
Huarong (kinesisk: 华容区; pinyin: Huáróng Qū) er et bydistrikt i byprefekturet Ezhou i kinesiske provins Hubei.
Det har et areal på 460 km² og teller 262 280 innbyggere (2004).
Æthelberht av Wessex
Æthelberht (angelsaksisk: Æþelberht, i betydning «staselig + edel») var konge av Kent fra 858 og av Wessex fra 860 og fram til han døde i 865. Han var den tredje sønnen til Æthelwulf av Wessex og hans første hustru Osburga.
Liv og virke
Æthelberht hadde fire brødre, Æthelstan, Æhelbald, Æhelred og Alfred, og dessuten en søster, Æthelswith, som ble gift med Burgred, konge av Mercia.
I 855 ble han underkonge av Kent mens hans far reiste til Roma etter at hans hustru (antagelig) var død. Hans bror Æthelbald ble gitt ansvaret for Wessex. Etter farens død i 858 etterfulgte han faren som konge av Kent og de andre østlige delene av kongeriket. Da Æthelbald døde barnløs i 860 gikk Wessex også til Æthelberht.
Som sin far og bror ble også Æthelberht kronet ved Kingston upon Thames Den angelsaksiske krønike beskrev Æthelberhts styre som et godt med varig fred. Det var riktig for indre affærer, men norrøne vikinger forble en stor trussel, som blant annet stormet Winchester, men tok ikke byen, og herjet østlige Kent.
En utvikling var at Wessex og dens nyere sørøstlige erobringer ble et forent kongerike grunnet trusselen utenfra og at Æthelberht i motsetning til sine forgjengere ikke utnevnte et familiemedlem som underkonge av Kent. Et charter utgitt i løpet av det første året av hans styre reflekterte en ny form for forsamling: det var det første charter fra en vestsaksisk konge som omfattet et komplett antall av både vestsaksiske og kentiske vitner.
Æthelberht døde i 865 og ble etterfulgt av sin bror Æhelred. Han ble gravlagt i klosteret Sherborne Abbey i Sherborne i Dorset ved siden av sin bror Æthelbald.
London City lufthavn
London City lufthavn er en flyplass i Newham i London i Storbritannia som ligger ca. 10 km øst for London City og 5 km fra byens andre finanssentrum, Canary Wharf. Lufthavnen ble åpnet 26. oktober 1987 og er dermed byens nyeste lufthavn. Ruter herfra er hovedsakelig med mindre fly beregnet på forretningsreisende. Flyplassen er Londons femte største etter Heathrow, Gatwick, Stansted og Luton. Flyplassen er en såkalt STOL-flyplass siden rullebanen er svært kort. Etter en forsiktig start med 133 000 passasjerer i 1988 og 500 000 i 1995, økte passasjertallet betydelig på andre halvdel av 1990-tallet og på 2000-tallet og hadde i 2012 over 3 millioner passasjerer.
Liangzihu
Liangzihu (kinesisk: 梁子湖区; pinyin: Liángzǐhú Qū) er et bydistrikt i byprefekturet Ezhou i kinesiske provins Hubei.
Det har et areal på 525 km² og teller 173 861 innbyggere (2004).
Administrative enheter
Distriktet består av fem storkommuner: Taihe 太和镇, Donggou 东沟镇, Zhaoshan 沼山镇, Tujianao 涂家垴镇, Liangzi 梁子镇.
Alltingsvalget oktober 1959
Alltingsvalget oktober 1959 ble avholdt 25. oktober – 26. oktober 1959.
Hvam videregående skole
Hvam videregående skole er en videregående skole beliggende i Nes kommune i Viken, og er opprinnelig en landbruksskole. Hvam videregående skole er landets største innenfor utdanningsprogrammet Naturbruk, med topp moderne avdelinger blant annet for husdyr. På Vg1 Naturbruk gis det tilbud om fordypning i dyrefag, hestefag, anleggsgartnerfag, eller allsidig landbruk. På Vg2 tilbys Landbruk og gartnernæring, Hest og hovslagerfag, og Anleggsgartner- og idrettsanleggfag. I tillegg tilbys et treårig løp i Dyrekunnskap og Energi- og miljøfag med egne søkerkoder for elever som ønsker spesiell studiekompetanse og fordypning i realfag. Elever på Naturbruk har mulighet til å søke om å få ta et skoleår (Vg2) som utvekslingselev i et godkjent samarbeidsprogram med en naturbruksskole i Yorkshire, England.
Utdanningsprogrammene Medier og kommunikasjon og Idrettsfag er studieforberedende løp over tre år og gir generell studiekompetanse.
Historie
Hvam videregående skole het tidligere Akershus landbruksskole. Det var på den tiden kun opplæring i landbruksrelaterte fag.
Opplæringstilbud
Skolen tilbyr utdanningsprogrammene: i tillegg tilbys det tilrettelagt opplæring i større og mindre gruppe innenfor Naturbruk.
Anlegg
Hvam videregående skole har eget internat med plass til rundt 90 elever. Skolen har også egen golfbane og innendørs klatrevegg.
Eksterne lenker
Hvam videregående skoles nettsted
Alex Meraz
Alex Meraz (født 10. januar 1985) er en amerikansk skuespiller, danser og kampsportutøver. Han spiller den kortluntede varulven Paul, i filmen New Moon og Eclipse, oppfølgeren til 2008-filmen Twilight.
Meraz er en innfødt meksikansk aboriginal av Purepecha (Tarasco)-nasjonen. Han gikk New School for the Arts, og er ivrig maler og illustratør. Han har vietnamesisk-amerikanske kone, Kim. De har en sønn kalt Somak.
Hiroaki Kunitake
Hiroaki Kunitake (født 10. februar 2002) er en japansk snøbrettkjører.
Han representerte Japan under Vinter-OL 2018 i Pyeongchang, hvor han ble utslått i kvalifiseringen i slopestyle.
KV «Stålbas»
KV «Stålbas» er et fartøy som var i Kystvaktens tjeneste 1976–2000 og 2006–2009. «Stålbas» var opprinnelig et fiskefartøy bygget i 1955 i Oostende. Fartøyet ble eid av Remøy Management.
Etter at fartøyet første gang ble tatt ut av tjeneste i 2000, seilte skipet på Afrikakysten før det i 2004 måtte legges i opplag. Da Remøy Management i 2005 inngikk kontrakt med Forsvaret om å bygge og leie ut to fartøy i Barentshav-klassen, blir imidlertid «Stålbas» sammen med KV «Chieftain» satt inn igjen i påvente av de nye skipene.
Itanagra
Itanagra er en kommune i delstaten Bahia i nordøstregionen av Brasil.
Liste over byer i Indiana
Liste over byer i Indiana er en oversikt over byene i den amerikanske delstaten Indiana.
Sven Friberg
Sven Richard Friberg (født 7. februar 1895 i Lysekil, død 26. mai 1964 i Göteborg) var en svensk fotballspiller som deltok i de olympiske leker 1924 i Paris.
Friberg vant en olympisk bronsemedalje i fotball under Sommer-OL 1924 i Paris. Han var med på det svenske laget som kom på tredjeplass, bak Uruguay og Sveits, i fotballturneringen.
Sverige vant åttendelfinalen med 8-1 over Belgia og i kvartfinalen beseiret de Egypt med 5-0. De tapte siden semifinalen til Sveits med 1-2. I bronsefinalen mot Nederland spilte de uavgjort 1-1 og omkampen, som ble spilt 9. juni 1924 på Stade de Colombes med 40 522 tilskuere, vant de med 3-1.
Friberg spilte 41 landskamper for i perioden 1915 til 1926.
Lukas Kampa
Lukas Kampa (født 29. november 1986) er en tysk volleyballspiller. Han representerte landet sitt under Sommer-OL 2012 i London, der laget hans ble slått ut i kvartfinalen.
Yu Yanli
Yu Yanli (født 26. mars 1980 i Qingdao i provinsen Shandong i Folkerepublikken Kina) er en kinesisk seiler som konkurrerer i seileklassen yngling. Hun representerte Kina under Sommer-OL 2008 der hun ble nummer 9.
Wingspan (brettspill)
Wingspan er et strategibrettspill laget av den amerikanske spilldesigneren Elizabeth Hargrave og illustrert av Ana María Martínez Jaramillo, Natalia Rojas og Beth Sobel. Det er et kortbasert spill for 1 til 5 spillere hvor spillere konkurrerer om å plassere forskjellige fuglearter i passende habitater. Brettspillet har blitt møtt med kritikk og kommersiell anerkjennelse for sitt spill, nøyaktige tematiske elementer og illustrasjoner.
Spillets gang
Hver spiller får et eget spillbrett og åtte markører i sin spillerfarge. I tillegg får spilleren en matbrikke av hver type, fem vilkårlige fugler og to vilkårlige oppdragskort. Spilleren får beholde ett oppdragskort og fem enheter fra de fem fuglekortene og de fem matmarkørene, de andre fem blir forkastet
Spillere kan utføre fire forskjellige handlinger:
Målet med spillet er å oppnå flest poeng på slutten av fire runder som utgjør et spill. Spillerne får poeng for fugler, mat lagret på fugler, kort under fugler, oppdragskort og for målene oppnådd i løpet av hver runde og gjennom spillet.
Dongbao
Dongbao (kinesisk: 东宝区; pinyin: Dōngbǎo Qū) er et bydistrikt in der kinesiske provins Hubei, i byprefekturet Jingmen. Det har et areal på 1 645 km² og teller 363 721 innbyggere (2004).
Song Xiaqun
Song Xiaoqun (født 22. august 1977 i Hangzhou i Folkerepublikken Kina) er en kinesisk seiler som konkurrerer i seileklassen yngling. Hun representerte Kina under Sommer-OL 2008 der hun ble nummer 9.
Verdipapirforetak
Verdipapirforetak opptrer som mellommenn i verdipapirmarkedet og tilbyr investeringstjenester knyttet til finansielle instrumenter etter tillatelse fra Finanstilsynet. Verdipapirforetakene har en svært sentral rolle i annenhåndshandelen med finansielle instrumenter (fondsmegling), og ved tilrettelegging av emisjoner i førstehåndsmarkedet (corporate-virksomhet).
Tjenester
De mest sentrale tjenestene som verdipapirforetakene tilbyr, utover tradisjonell megleraktivitet og tilrettelegging, er investeringsrådgivning, analysevirksomhet og garantistillelse for fulltegning av emisjoner. Verdipapirforetak driver også aktiv forvaltning av investorers portefølje på individuell basis og etter investors fullmakt. Av hensyn til å forebygge interessekonflikter mellom kunder og mellom foretak og kunder, ytes aktiv forvaltning normalt ikke sammen med tradisjonell meglervirksomhet, men i separate verdipapirforetak.